ANCOM a primit în anul 2017 un număr de 364 de sesizări de la utilizatori cu privire la desfășurarea procesului de portare, principalele probleme sesizate vizând anumite disfuncționalități apărute în cadrul procesului de portare (cum ar fi nesincronizarea informațiilor privind identificarea utilizatorilor sau netransmiterea unor mesaje între bazele de date ale furnizorilor) ceea ce a condus la prelungirea termenelor sau chiar la anularea proceselor de portare.